Unione Sportiva Lecce

La Unione Sportiva Lecce, par solit clamade nome Lecce, e je une societât di balon taliane locade inte citât di Lecce. E milite in Serie A, la miore division dal campionât talian.

La scuadre dal dì di vuê e je stade fondade il 16 di Setembar dal 1927 cun la fusion di doi scuadris dal lûc: FBC Juventus e Gladiator. I so colôrs uficiâi a son il zâl e il ros, il so simbul e je une love che si cjate sot di un eliç, embleme de citât di Lecce, e i so sorenons a son Giallorossi (Zâi e Ros) , Salentini ((Salentins) e Lupi (Lôfs) . Il lûc dulà zuie la scuadre tes partidis in cjase al è il stadi Via del mare, inaugurât tal 1966 e inmodernât tal 1985, al conte 40 670 puescj, (31 533 omologâts). Dal 2015 la proprietât dal club e je di un trop di socis cun a cjâf il president de scuadre Saverio Sticchi Damiani. 

Categorie:Scuadris talianis di balon